钦定古今图书集成/历象汇编/乾象典/第091卷 > 《扫花游》〈春雪〉吴文英
## 钦定古今图书集成/历象汇编/乾象典/第091卷 > 《扫花游》〈春雪〉吴文英

水云共色。渐断岸飞花，雨声初峭。步帷素袅。想玉人
误惜，章台春老。岫敛愁蛾，半洗铅华未晓。舣轻棹。似
山阴夜晴，乘兴初到。　心事春缥缈。记遍地梨花，弄
月斜照。旧时𩰚草。恨凌波路狭，小庭深窈。冻蕊琼箫，
渐入东风郢调。暖回早醉西园，乱红休埽。